Bosta huma dawk li qed jistennew il-finali tas-sensiela L-Għarusa li għandha kitba ta' Audrey Brincat Dalli bi produzzjoni ta' Sharp Shoot Media. Bħalissa kull nhar ta' Tlieta qed jixxandru żewġ episodji wara xulxin mit-tieni staġun filwaqt li ħafna mix-xeni li fadal għall-aħħar puntati tlestew ukoll. Jonqos biss ftit xeni x'jitlestew. Għal dawk li jridu jieħdu nota, l-aħħar tliet puntati ta' L-Għarusa se jkunu it-Tlieta 8, 15 u 22 ta' Settembru, dejjem fid-8.50pm fuq TVM. Dawn l-episodji se jkunu qed jitwasslu proprju qabel il-bidu tal-iskeda tal-ħarifa li probabbilment tibda mit-Tnejn 28 ta' Settembru. S'issa l-unika drama li hija kkonfermata li se tibda fl-iskeda tal-ħarifa hija L-Ispettur, ibbażata fuq it-triloġija teatrali tal-Ispettur Bonnici ta' Mario Philip Azzopardi. Aqra: Filmat: L-ewwel xeni minn L-Ispettur .td_uid_3_5f210c3faef53_rand.td-a-rec-img{text-align:left}.td_uid_3_5f210c3faef53_rand.td-a-rec-img img{margin:0 auto 0 0}